Chiasalvie

Chiasalvie  (Salvia hispanica) er en plante i leppeblomstfamilien. Den er kjent for de spiselige frøene, chiafrø. Planten vokser vilt i Mexico og Guatemala, men dyrkes også i Bolivia, Ecuador, Colombia, Nicaragua, nordvestlige Argentina, deler av Australia og i sørvestlige USA.

Det finnes tekster i Mendoza-kodeksen fra 1500-tallet som indikerer at planten ble dyrket av aztekere i førkolumbisk tid, og økonomiske historikere har foreslått at den var like viktig som mais som grøde.Cahill, Joseph P. (2003): «Ethnobotany of Chia, Salvia hispanica L. (Lamiaceae)» i: Economic Botany 57 (4), s. 604–618. doi:10.1663/0013-0001(2003)057[0604:EOCSHL2.0.CO;2]. Den brukes fortsatt mange steder i Sør-Amerika hvor kjernene tidvis males, andre ganger benyttes det hele i næringsrike drikker eller som matkilde.Kintzios, Spiridon E. (2000): Sage: The Genus Salvia. CRC Press. ISBN 9789058230058, s. 17. 

 Etymologi 
Ordet «chia» er avledet fra nahuatl (aztekisk) i betydningen «oljeaktig», som i vegetabilsk olje. «The Plant List: A Working List of All Plant Species», Theplantlist.org Dagens meksikanske delstat Chiapas har sitt navn fra nahuatl «chiavann» eller «chiaelv». Den er den ene av to planter som er kjent som chia. Den andre var Salvia columbariae, folkelig kjent som «gullchia» eller «ørkenchia».

 Billedgalleri 

 Referanser 

 Eksterne lenker 

 «Chia-hypen: Disse frøene skal gi deg superenergi»

Kategori:Salvieslekta
Kategori:Planter formelt beskrevet i 1753
Kategori:Planter formelt beskrevet av Carl von Linné
Kategori:Medisinplanter
Kategori:Fibervekster
Kategori:Nøtter og frø
Kategori:Ord og uttrykk fra nahuatl